**NOTA DE FUNDAMENTARE**

**la proiectul Hotărârii Guvernului cu privire la aprobarea Regulamentului de organizare și funcționare a Consiliului Național al Monumentelor Istorice**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Proiectul Hotărârii Guvernului cu privire la aprobarea Regulamentului de organizare și funcționare a Consiliului Național al Monumentelor Istorice a fost elaborat de către Ministerul Culturii cu consultarea membrilor Consiliului Național al Monumentelor Istorice. |
| **2. Condițiile ce au impus elaborarea proiectului actului normativ** |
| *2.1. Temeiul legal sau, după caz, sursa proiectului actului normativ* |
| În conformitate cu art.16 alin.(2) și alin.(3) din Legea nr.1530/1993 privind ocrotirea monumentelor, *„metodologiile, normativele şi reglementările din domeniul ocrotirii monumentelor, proiectele de intervenţii la monumentele de istorie, artă şi arhitectură şi în zonele lor de protecţie, în zonele construite cu statut de monument sînt aprobate conform etapelor de execuţie (schiţă de proiect şi proiect de execuţie) de către Ministerul Educației, Culturii și Cercetării* ***în baza avizului Consiliului Naţional al Monumentelor Istorice*** *(în continuare – Consiliu).*  *Consiliul este un organism de specialitate care reprezintă autoritatea ştiinţifico-metodică în domeniul ocrotirii de stat a monumentelor istorice şi activează pe lîngă Ministerul Educației, Culturii și Cercetării* ***în baza unui regulament aprobat de Guvern****”.* |
| *2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative* |
| Actualul proiect de hotărîre de Guvern urmează să soluționeze următoarele probleme:  1) reglementarea lacunară a conținutului documentației prezentate spre examinare Consiliului Național al Monumentelor Istorice (în continuare *Consiliu*);  2) lipsa reprezentanților societății civile în componența Consiliului;  3) lipsa sancțiunilor juridice pentru depunerea documentației incomplete la Consiliu;  4) nereglementarea unor categorii de intervenții la monumentele istorice (intervențiile la monumente pentru care legislația în domeniul autorizării lucrărilor de construcții nu prevede necesitatea obținerii autorizației de construcții);  5) nereglementarea modului de remunerare a membrilor Consiliului.  *1) reglementarea lacunară a conținutului documentației prezentate spre examinare Consiliului:*  La moment, Regulamentul cu privire la organizarea și funcționarea Consiliului Național al Monumentelor Istorice, aprobat prin Hotărârea Guvernului nr.73/2014 conține doar 2 puncte care enumeră conținutul schiței de proiect și a proiectului de execuție (documente care descriu categoria intervențiilor propuse și modalitatea de realizare a intervențiilor precum și care reflectă rezultatul scontat al acestor intervenții).  Aceste 2 puncte nu enumeră toate elementele utile ale unei documentații care prevăd intervenții la construcții și mai mult ca atât a documentației care prevăd intervenții la monumente.  La fel, în aceste 2 puncte nu sunt prevăzute actele care se prezintă la Consiliu în cazul examinării actelor normative sau a propunerilor de clasare a monumentelor, deși pct.12 din din actualul Regulament prevede mai multe categorii de documentații care sunt examinate de Consiliu.  Aceste neajunsuri au afectat activitatea Consiliului permițând admiterea spre examinare a documentațiilor cu conținuturi diferite și la ședințe diferite, fapt care în consecință a vulnerabilizat deciziile ministrului culturii adoptate în baza deciziilor Consiliui.  *2) lipsa reprezentanților societății civile în componența Consiliului:*  Lipsa reprezentanților societății civile în componența Consiliului a condus la adoptarea unor Decizii ale Consiliului nesusținute de organizațiile neguvenramentale preocupate de protejarea monumentelor, fapt ce s-a soldat cu reexaminarea acestor decizii într-o altă componență a Consiliului și anularea Deciziilor anterioare.  Prezența reprezentanților societății civile în componența Consiliului ar preîntâmpina situațiile în care viziunile organizațiilor neguvernamentale cu atribuții statutare în domeniul protejării monumnetelor, privind aspectul autentic și armonios al monumentului, ar fi neglijate de Consiliu sau de Ministerul Culturii.  3) *lipsa sancțiunilor juridice pentru depunerea documentației incomplete la Consiliu*:  Atâta timp cât actualul Regulament nu prevede sancțiuni juridice pentru depunerea documentației incomplete la Consiliu, există riscul ca deciziile de neavizare a documentației (pe motiv al imposibilității Consiliului de a se expune asupra intervențiilor care se propun la monument) să fie contestate și anulate.  Enumerarea expresă a temeiurilor de restituire a documentației incomplete ar ușura activitatea Consiliului (nefiind necesară întrunirea membrilor într-o ședință) și ar oferi o previzibilitate și solicitanților/ beneficiarilor.  4) *nereglementarea unor categorii de intervenții la monumentele istorice (intervențiile la monumente pentru care legislația în domeniul autorizării lucrărilor de construcții nu prevede necesitatea obținerii autorizației de construire):*  Nereglementarea intervențiilor la monumente pentru care legislația nu prevede necesitatea obținerii certificatului de urbanism și a autorizației de construire (lucrări care nu modifică structura de rezistență, aspectul exterior, caracteristicile inițiale ale construcțiilor și altor instalații aferente) poate conduce la mutilarea monumentului, or, lucrările care nu modifică structura de rezistență a construcției monumentului sau a aspectului exterior pot fi inclusiv lucrările privind schimbarea rețelelor inginerești interioare, modificarea coloristicii interioare, schimbarea ușilor interioare, a ferestrelor interioare, etc., elemente care reprezintă valoare culturală pentru monumente.  Stipularea expresă a necesității avizării la Consiliul Național al Monumentelor Istorice a intervențiilor pentru care legislația nu prevede necesitatea obținerii certificatului de urbanism și a autorizației de construire ar permite sporirea gradului de protecție a monumentelor, prin conservarea și consolidarea acestora.  5) *nereglementarea modului de remunerare a membrilor Consiliului*.  Deși articolul 16 alineatul (5) din Legea nr.1530/1993 privind ocrotirea monumentelor prevede necesitatea retribuirii membrilor Consiliului, totuși până la moment, membrii Consiliului nu au fost remunerați pentru activitatea acestora.  Proiectul de Regulament prevede modalitatea de remunerare a membrilor Consiliului în funcție de salariul mediu pe economie prognozat, aprobat de Guvern.  Remunerarea membrilor Consiliului ar contribui la motivare acestora și la excluderea riscurilor de admitere a influențelor necorespunzătoare din partea potențialilor beneficiari/ solicitanți.  Noul Regulament conține și alte prevederi care vin să ofere o previzibilitate beneficiarilor și să îmbunătăească procedura în fața Consiliului (precum impunerea necesității obținerii în prealabil a Raportului de conformitate a monumentului până a fi depusă documentația spre examinare la Consiliu, enumerarea situațiilor de conflcit de interese ale membrilor Consiliului, reglementarea obligativității membrilor Consiliului de a motiva Deciziile votate, etc).  Reieșind din cele expuse, prin actualul proiect de Hotărâre de Guvern se urmărește îmbunătățirea activității Consiliului, sporirea nivelului de protejare a monumentelor și creșterea gradului de satisfacție a beneficiarilor/ solicitanților în fața Consiliului. |
| **3. Obiectivele urmărite și soluțiile propuse** |
| *3.1. Principalele prevederi ale proiectului și evidențierea elementelor noi* |
| Obiectivele urmărite prin actualul proiect de Hotărâre de Guvern sunt:  - îmbunătățirea și accelerarea procedurii de examinare a documentaților care prevăd intervenții la monumente;  - sporirea previzibilității procedurii în fața Consiliului;  - depășirea barierelor procedurale în cazul documentațiilor incomplete sau neconforme;  - avizarea tuturor categoriilor de intervenții la monumente care pot avea impact asupra elementelor componente/ constitutive ale monumentului;  - reducerea/ excluderea riscului degradării/mutilării monumentelor în cazul intervențiilor la monumente pentru care legislația nu prevede necesitatea obținerii certificatului de urbanism și a autorizației de construire (lucrări care nu modifică structura de rezistență, aspectul exterior, caracteristicile inițiale ale construcțiilor și altor instalații aferente);  - creșterea motivației membrilor Consiliului Național al Monumentelor Istorice de a manifesta deplină deligență în activitatea Consiliului;  - creșterea gradului de mulțumire a beneficiarilor/ solicitanților față de activitatea Consiliului și deciziile acestuia.  Proiectul de Regulament a fost structurat în 5 capitole, 13 secțiuni, 131 puncte și 12 Anexe.  **Capitolul I „Dispoziții generale”** conține 6 puncte care prevăd obiectul de reglementare a actului normativ, noțiunile specifice care se regăsesc în textul Regulamentului, principiile în baza cărora activează Consiliul și principalele acte normative de care se conduc membrii Consiliului la examinarea documentației prezentate spre avizare.  **Capitolul II „Componența, atribuțiile, remunerarea și statutul membrilor Consiliului”** conține 7 secțiuni și 41 de puncte.  **Secțiunea 1,** conține prevederi privind componența Consiliului (se propune o componență de 17 membri), cerințele pentru a putea deveni membru al Consiliului, structurate în funcție de categoriile de membri, precum și modalitatea de selectare/ numire a membrilor.  **Secțiunea 2,** conține prevederi cu privire la atribuțiile, drepturile, obligațiile și responsabilitățile membruilor Consiliului.  **Secțiunea 3,** conține prevederi cu privire laactivitateaSecretariatului Consiliului precum și principalele atribuții ale acestuia.  **Secțiunea 4,** conține prevederi cu privire la situațiile în care un membru al Consiliului se consideră în conflict de interese și respectiv procedura de soluționare a situațiilor respective.  **Secțiunea 5,** conține prevederi cu privire la modalitatea de remunerarea membrilor Consiliului. În acest sens se propune remunerarea lunară a membrilor cu 1/2 din salariu mediu pe economie prognozat pentru anul în curs și aprobat de Guvern.  **Secțiunea 6,** conține prevederi cu privire la situațiile în care calitatea de membru al Consiliuluipoate înceta. În acest sens, sunt enumerate 16 cazuri în care poate înceta calitatea de membru al Consiliului precum și procedura de constatare a acestor situații.  **Secțiunea 7,** conține prevederi cu privire la principalele atribuții ale Consiliului. În acest sens sunt enumerate 22 de atribuții dintre care:  - examinarea metodologiilor normelor, normativelor şi reglementărilor din domeniul protejării monumentelor istorice, elaborate de către specialiști din cadrul Ministerului Culturii, din cadrul instituțiilor specializate din subordinea acestuia și propune aprobarea acestora;  - examinarea hotarelor și zonelor de protecţie ale monumentelor istorice sau a zonelor construite protejate care cuprind monumente istorice, precum și hotarele și zonele de protecție ale bunurilor imobile propuse pentru a fi clasate în calitate de monumente istorice;  - examinarea documentaţiei privind intervenţiile asupra monumentelor istorice și asupra bunurilor imobile propuse spre clasare în calitate de monumente istorice;  - examinarea documentației privind intervențiile, asupra monumentelor istorice, pentru care legislația nu prevede necesitatea obținerii certificatului de urbanism și a autorizației de construcție (lucrări care nu modifică structura de rezistență, aspectul exterior, caracteristicile inițiale ale construcțiilor și altor instalații aferente);  - examinarea documentaţiei privind intervențiile asupra bunurilor imobile situate în zonele de protecție a monumentelor istorice, pentru care nu există regulamente de construcție aprobate, precum și documentaţiile privind intervențiile asupra bunurilor imobile situate în zonele de protecție a bunurilor imobile propuse spre clasare în calitate de monumente istorice, pentru care nu există regulamente de construcție aprobate;  - examinarea documentaţiei privind amplasarea unor construcţii noi și reconstrucții în limitele zonelor de protecție ale monumentelor istorice, a zonelor construite protejate și în zonele lor de protecţie  - examinarea documentaţiilor privind amplasarea dispozitivului publicitar (fix sau mobil) și inscripția firmei conform Legii nr.62/2022 cu privire la publicitate, pe monumente sau pe terenurile monumentelor și în zona de protecție ale acestora, etc.  **Capitolul III „Organizarea activității Consiliului”** conține 5 secțiuni și 65 de puncte.  **Secțiunea 1** conține prevederi privind procedura depunerii documentației la Consiliu, privind conținutul acestei documentații precum și privind temeiurile de restituire a documentației neconforme.  În acest sens se precizează că, documentația poate fi depusă atât în format electronic (semnată electronic) cât și în format fizic (semnată olograf). Prezentarea electronică a documentațiai este condiționată de necesitatea asigurării posibilității de păstrare a unui volum mai mare de documentație la sediul Secretariatului Consiliului Național al Monumentelor Istorice (în condițiile în care documentația de proiect are dimensiuni mai mari decât paginile obișnuite A4, și conțin între zeci și sute de file) precum și de necesitatea instituirii unui mecanism ușor de verificare a documențaiei în baza cărora s-e vor efectua nemijlocit intervențiile la monumente sau la construcțiile din zona de protecție a monumentelor.  Totodată, la anexa nr.10, pentru fiecare categorie de documentație se precizează care acte trebuie anexate obligatoriu la cererea solicitantului.  Reieșind din neajunsurile și dificultățile întâmpinate în practica Consiliului Național al Monumentelor Istorice din 2014 până la moment s-a decis de a reglementa obligativitatea prezentării actelor (copiilor de pe acte) fără de care nu este posibil sau nu este justificată inițierea procedurii de examinare a documentației.  Astfel, potrivit actualului proiect de Regulament se solicită în prealabil prezentarea *Raportului de conformitate*, act care ar urma să prezinte situația actuală a monumentului la care se propun intervenții sau în a cărei zone de protecție se propun intervenții. Acest act se solicită pentru a exclude situațiile în care documentația prezentată la Consiliul Național al Monumentelor Istorice prevedea unele intervenții care de fapt au fost deja executate (aspecte care se constatau după examinarea documentației la Consiliuîn cadrul controalelor efectuate de organele de drept competente).  Un alt act care urmează a fi prezentat obligatoriu este copia *actului de atestare a Arhitectului* care a elaborat schița de proiect sau proiectul de execuție. Această cerință este dictată de necesitatea excluderii situațiilor de prezentare la Consiliu a unor documentații necalitative sau a unor documentații care nu oferă soluții pentru valorificarea componentei culturale (istorice, estetice și autentice) a construcției-monument ci doar pentru valorificarea componentei economice a construcției.  Din raționamentul de asigurare a respectării drepturilor de proprietate a tuturor proprietarilor a fost inclusă cerința obligatorie de prezentare a acordului copropreitarilor autentificat notarial în cazul în care documentația prevede intervenții la construcții proprietate comună sau în cazul în care părțile componente ale monumentului (teren și construcție) aparțin diferitor titulari de drept, etc.  În anexele nr.6-8 sunt prevăzute elementele care urmează să le conțină schița de proiect, proiectul de execuție și documentația de amenajare a teritoriului.  La fel, Secțiunea 1 conține prevederi referitoare la ordinea de examinare a documentației în cazul depunerii în aceeași ședință a 2 documentații care prevăd intervenții la una și aceeași construcție.  **Secțiunea 2** conține prevederi privind procedura de contestare a Deciziilor de restituire a documentației (pe motive procedurale).  **Secțiunea 3** conține prevederi privind conținutul Raportului de conformitate, structura competentă în elaborarea acestuia și categoriile de documentații (din cele prevăzute la punctul 43 din Regulament) pentru care acest Raport trebuie prezentat în mod obligatoriu odată cu depunerea Cererii și documentației spre examinare.  **Secțiunea 4** conține prevederi privind modul de examinare a documentației la Consiliu.  Astfel, Consiliu urmează să examineze documentația într-o ședință, de regulă odată la 2 săptămîni (și maxim 25 documentații într-o ședință). Ședința la care urmează să fie examinată documentația are 2 etape (etapa de susținere a documentației și etapa deliberativă). Ambele etape urmează a fi desfășurate în aceeași zi.  La etapa de susținere a docuemtnației Secretariatul va prezenta documentația în fața Consiliului explicînd elementele principale ale acesteia. La prima etapa Consiliul poate audia solicitantul/beneficiarul documentației, arhitectul-șef/ inginerul/ designer-ul documentației sau după caz autorul actului normativ/ actului juridic prezentat spre avizare.  La a 2-a etapă vor avea loc dezbateri între membrii Consiliului pe marginea documentației prezentate, fără participarea altor persoane. Imediat după dezbateri ar urma să aibă loc procedura de votare a unei dintre deciziile prevăzute la punctul 94 din Regulament.  Tot la secțiunea a 4-a se reglementează modul de determinare a cvorumului pentru examnarea documentației.  **Secțiunea 5** conține prevederi privind tipurile de decizii adoptate de Consiliu și modalitatea de determinare a cvorumului pentru adoptarea deciziilor pe marginea documentațiilor examinate.  Astfel, Consiliul poate adopta 4 tipuri de decizii după cum urmează:  1) decizia de înaintare a propunerii de avizare a documentației;  2) decizia de înaintare a propunerii de refuzare a avizării documentației;  3) decizia de transferare a subiectului pentru a fi examinat la ședința următoare;  4) decizia de înaintare a propunerii de suspendare a procedurii.  Menționăm că prin coroborare cu punctul 6 din Regulament, Consiliul va adopta decizii de înaintare a propunerii de refuzare a avizării documentației doar dacă aceasta (documentația) încalcă cadrul normativ în domeniul monumentelor sau dacă documentația implică intervenții care afectează integritatea, aspectul autentic sau aspectul armonios al unui monument.  **Capitolul IV „Aprobarea deciziilor”** conține 11 puncte care prevăd modalitatea de aprobare a avizelor Consiliului de către ministrul culturii.  La acest capitol se accentuează faptul că Deciziile Consiliului devin valabile doar după aprobarea acestora de către ministrul culturii, iar aprobarea acestor decizii se confirmă prin semnătura ministrului.  La fel, la acest capitol sunt enumerate cazurile în care ministrul culturii nu aprobă avizele Consiliului.  **Capitolul V „Dispoziții speciale”** conține 8 puncte care prevăd cerințele față de Documentația avizată de ministrul culturii pentru a putea fi prezentată în vederea obținerii actelor permisive.  Potrivit **punctului 4** din proiectul de Hotărâre de Guvern se propune ca data intrării în vigoare a Hotărârii să fie data publicării acesteia în Monitorul Oficial al Republicii Moldova.  Intrarea în vigoare a Hotărârii de Guvern la data publicării în Monitorul Oficial este determinată de necesitatea informării imediate a beneficiarilor și solicitanților despre noua procedura aproobată și privind noul conținut al documentației care trebuie elaborat și acumulat pentru depunerea documentației la Consiliu.  În orice caz **punctul 3** din Proiectul de Hotărâre de Guvern permite ca cererile și documentația depusă spre examinare la Consiliu până la intrarea în vigoare a aceste Hotărâri, se fie examinate după procedura anterioară (adica după reglementările în vigoare la moment). |
| *3.2. Opțiunile alternative analizate și motivele pentru care acestea nu au fost luate în considerare* |
| **Nu este aplicabil.** |
| **4. Analiza impactului de reglementare** |
| *4.1. Impactul asupra sectorului public* |
| Prevederile prezentului Regulament vor îmbunătăți procedura de examinare la Consiliul Național al Monumentelor Istorice a documentațiilor referitoare la monumentele protejate respectiv va spori valorificarea monumntelor și gradul de protecție al acestora. |
| *4.2. Impactul financiar și argumentarea costurilor estimative* |
| Remunerarea membrilor Consiliului Național al Monumentelor Istorice va fi asigurată din contul mijloacelor bugetare alocate Ministerului Culturii de la bugetul de stat.  Reieșind din punctul 36 din proiectul de Regulament, pentru remunerarea unui membru al Consiliului pentru o lună (care implică 2 ședințe ordinare a câte cel mult 25 de documentații fiecare) va fi necesar de aproximativ 6 850,00 lei (13 700/2), iar pentru 14 mambri ar fi necesar de aproximativ 95 900,00 (nouăzeci și cinci mii nouă sute lei, 00 bani) lei.  Pentru remunerarea membrilor Consiliului pe parcursul anului 2025 vor fi necesari aproximativ 1 150 800,00 lei (un milion o sută cincizeci mii opt sute lei, 00 bani) pentru remunerarea a 14 membri care vor examina cel puțin 50 de subiecte lunar fiecare, timp de 12 luni pe parcursul anului.  Contribuția de asigurare socială pe care o datorează Angajatorul (Ministerul Culturii) pentru persoanele prevăzute la punctul 1.1. (prima liniuță) din Anexa nr.1 la Legea nr.489/1999 privind sistemul public de asigurări sociale va constitui 29% din suma salariilor și recompenselor calculate lunar pentru toți membrii Consiliului (estimativ 333 732,00 lei pentru 12 luni).  Respectiv, pentru anul 2025, vor fi necesari cel mult 1 484 532,00 lei, pentru remunerarea a 14 membri ai CNMI și pentru achitarea contribuțiilor sociale obligatorii la bugetul asigurării sociale de stat.  Mijloacele financiare necesare pentru remunerarea membrilor Consiliului Național al Monumetnelor Istorice, vor fi acoperite de la programul 8503 „protejarea și punerea în valoare a patrimoniului cultural național”.  Menționăm că dacă reprezentanții desemnați de Ministerul Culturii vor fi și angajați ai acestor entități publice (3 membri) aceștia nu vor fi remunerați conform pct.36 din Regulament.  Angajații Agenției de Inspectare a Monuemntelor care vor asigura secretariatul Consiliului nu vor fi remunerați. | |
| *4.3. Impactul asupra sectorului privat* |
| **-** îmbunătățirea și accelerarea procedurii de examinare a documentațiilor care prevăd intervenții la monumente;  - sporirea previzibilității procedurii în fața Consiliului;  - creșterea gradul de mulțumire a beneficiarilor/ solicitanților față de activitatea Consiliului și deciziile Ministerului Culturii. |
| *4.4. Impactul social* |
| **-** Membrii Consiliului vor fi remunerați lunar cu a câte ½ din salariu mediu lunar pe economie prognozat;  - sporirea previzibilității procedurii în fața Consiliului;  **-** îmbunătățirea și accelerarea procedurii de examinare a documentaților care prevăd intervenții la monumente;  - creșterea gradul de mulțumire a beneficiarilor/ solicitanților față de activitatea Consiliului și deciziile Ministerului Culturii. |
| *4.4.1. Impactul asupra datelor cu caracter personal* |
| Datele cu caracter personal prelucrate de Consiliul Național al Monuemntelor Istorice, beneficiază de protecția reglementată de Legea nr.133/2011 privind protecția datelor cu caracter personal. |
| *4.4.2. Impactul asupra echității și egalității de gen* |
| **Nu este aplicabil** |
| *4.5. Impactul asupra mediului* |
| Avizarea documentației care preved intervenții la monumente, sau la construcțiile din zona de protecție a monumentelor, va contribui la protejarea și păstrarea aspectului autentic și armonios al monumentelor protejate și respectiv asupra mediului înconjurător (în condițiile în care monumentele sunt părți componente ale mediului înconjurător). |
| *4.6. Alte impacturi și informații relevante* |
| **Nu este aplicabil** |
| **5. Compatibilitatea proiectului actului normativ cu legislația UE** |
| *5.1. Măsuri normative necesare pentru transpunerea actelor juridice ale UE în legislația națională* |
| **Nu este aplicabil** |
| *5.2. Măsuri normative care urmăresc crearea cadrului juridic intern necesar pentru implementarea legislației UE* |
| **Nu este aplicabil** |
| **6. Avizarea și consultarea publică a proiectului actului normativ** |
| Respectarea prevederilor Legii nr.100/2017 cu privire la actele normative și ale Legii nr. 239/2008 privind transparența în procesul decizional a fost asigurată prin plasarea anunțului de intenție pe pagina web a ministerului ([www.mc.gov.md](http://www.mc.gov.md)), secțiunea – Transparența decizională precum și pe pagina web particip.gov.md (<https://particip.gov.md/ro/document/stages/anunt-privind-initierea-procesului-de-elaborare-a-proiectului-hotararii-guvernului-cu-privire-la-organizarea-si-functionarea-consiliului-national-al-monumentelor-istorice/11320>).  Proiectul urmează a fi transmis spre avizarea la Ministerul Finanțelor, Ministerul Infrastructurii și Dezvoltării Regionale, Agenția Proprietății Publice și Congresul Autorităților Locale. |
| **7. Concluziile expertizelor** |
| Proiectul va fi supus expertizei anticorupție la Centrul Național Anticorupție și expertizei juridice la Ministerul Justiției. |
| **8. Modul de încorporare a actului în cadrul normativ existent** |
| **Nu este aplicabil** |
| **9. Măsurile necesare pentru implementarea prevederilor proiectului actului normativ** |
| Pentru implimentarea prevederilor proiectului actului normativ va fi necesar de:  - selectat/ numit membrii Consiliului pentru noile posturi;  - instituit Secretariatul Consiliului;  - organizat sesiuni de informare a publicului despre noile reglementări în procedura de examinare a documentației la Consiliu Național al Monumentelor Istorice;  Performanța actului normativ va fi măsurată anual, în baza raportului de activitate al Consiliului Național al Monumentelor Istorice în funcție de:   * numărul de documentații înaintete spre examinare la Consiliu; * numărul de documentații restituite de Secretarul Consiliului; * termenul de examinare a documentației la Consiliu; * numărul de contestații depuse împotriva Deciziilor Consiliului; * numărul de contestații depuse împotriva Deciziilor aprobate de Ministrul culturii; * numărul de membri participanți la ședințele Consiliului; * numărul de monumente restaurate/ consolidate. |

**Ministru Sergiu PRODAN**

Ex. Vasile Secrieru, consultant juridic

Tel. 068269785

Ex. Roman Guneavîi

Tel. 069958188